L 107/10 Euroopan unionin virallinen lehti 10.4.2014 KOMISSION TÄYTÄNTÖÖNPANOASETUS (EU) N:o 359/2014, annettu 9 päivänä huhtikuuta 2014, asetuksen (EY) N:o 136/2004 liitteen V muuttamisesta asetuksen 9 artiklassa tarkoitetun maiden luettelon osalta (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionista tehdyn sopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koske- vista periaatteista 18 päivänä joulukuuta 1997 annetun neuvoston direktiivin 97/78/EY (') ja erityisesti sen 19 artiklan 1 kohdan, sekä katsoo seuraavaa: (1) — Direktiivissä 97/78/EY säädetään kolmansista maista unioniin tuotavien tuotteiden eläinlääkinnällisten tarkas- tusten järjestämistä koskevista periaatteista. (2) — Direktiivin 19 artiklan 1 kohdan mukaan komissio laatii luettelon kasvituotteista, joille on suoritettava maahan- tulon yhteydessä eläinlääkinnälliset tarkastukset, sekä luettelon kolmansista maista, joille voidaan antaa lupa viedä kyseisiä kasvituotteita unioniin. (3) — Komission asetuksen (EY) N:o 136/2004 (?) liitteessä IV luetellaan heinä ja oljet kasvituotteiksi, joille on tehtävä eläinlääkinnällinen tarkastus, ja saman asetuksen liitteessä V olevassa I osassa luetellaan maat, joista jäsenvaltiot saavat tuoda heinää ja olkia. (4) — Asetus (EY) N:o 136/2004 hyväksyttiin ennen vuoden 2003 liittymisasiakirjan voimaantuloa. Asetuksen (EY) N:o 136/2004 liitteessä V olevassa II osassa on liittymässä olevien maiden luettelo, joka oli relevantti 30 päivään huhtikuuta 2004 asti. Sen vuoksi ei ole enää tarpeen pitää voimassa liitteessä V olevaa II osaa eikä jakaa liitettä V kahteen osaan. (5) — Selvyyden vuoksi liitteeseen V olisi lisättävä maiden ISO-koodit. (6) — Serbia on hiljattain pyytänyt lupaa viedä heinää ja olkia unioniin. (7) — Komission asetuksessa (EU) N:o 206/2010 (?) Serbia sisältyy luetteloon maana, josta voidaan tuoda unioniin tuor- etta nauta-, lammas- ja vuohieläinten sekä kotieläiminä pidettyjen kavioeläinten lihaa. (8) Vaikka Serbiasta ei saa tuoda unioniin eläviä sorkka- ja kavioeläimiä, heinän ja olkien tuonti voidaan sallia, koska eläinten terveystilanne Serbiassa ei aiheuta riskiä tarttuvien eläintautien leviämisestä näiden kasvituotteiden kautta, jotka ovat saattaneet olla kosketuksissa eläviin eläimiin. (9) — Sen vuoksi asetusta (EY) N:o 136/2004 olisi muutettava. (10) —Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, (') EYVLL 24, 30.1.1998,s. 9. (?) Komission asetus (EY) N:o 136/2004, annettu 22 päivänä tammikuuta 2004, kolmansista maista tuotavien tuotteiden eläinlääkinnälli- sistä tarkastusmenettelyistä yhteisön rajatarkastusasemilla (EUVL L 21, 28.1.2004, s. 11). (?) Komission asetus (EU) N:o 206/2010, annettu 12 päivänä maaliskuuta 2010, sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodis- tuksia koskevista vaatimuksista (EUVL L 73, 20.3.2010, s. 1).